
			206/2022 EBAZPENA, martxoaren 2koa, Donostialdeko Erakunde Sanitario Integratuko zuzendari-gerentearena, zeinaren bidez María Jesús Ayerza Cristóbal andrea izendatzen den Kirurgia Orokorreko Unitateko gainbegirale (3-1.a), izendapen askez, Osakidetza-euskal osasun zerbitzuko Donostialdeko ESIan.

			1517/2021 Ebazpenaren bidez, Osakidetza-Euskal osasun zerbitzuko Donostialdeko ESIan Kirurgia Orokorreko Unitateko (3-1.a) Gainbegirale lanpostu bat izendapen aske bidez betetzeko deialdia argitaratu zen.

			Batzordeak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, María Jesús Ayerza Cristóbal andreak dituen ezagutza akademiko eta profesionalak kontuan hartuta, erabaki da hura izendatzea, izendapen aske bidez, Osakidetza-Euskal osasun zerbitzuko Donostialdeko ESIko Kirurgia Orokorreko Unitateko gainbegirale (3-1.a).

			Beraz, bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin,

			EBAZTEN DUT:

			Lehenengoa.– María Jesús Ayerza Cristóbal andrea izendatzea Kirurgia Orokorreko Unitateko Gainbegirale (3-1.a), Osakidetza-Euskal osasun zerbitzuko Donostialdeko ESIan.

			Bigarrena.– Izendapen honek 2022ko martxoaren 15etik aurrera izan zituen ondorioak.

			Hirugarrena.– Izendapenak egin dituen organoak edozein unetan kargugabetu ditzake, bere eskumen-ahalez, izendapen askeko sistemaren bidez izendatu dituen langileak. Kargutik kentzeak edo mugiarazteak zera eragingo du: langilea beste postu funtzional batera lekualdatuko dela, baina, edonola ere, interesdunak duen kategoriari dagozkion baldintzei eutsiko diela. Hain zuzen, antzeko ezaugarriak dituen lanpostu bati atxikiko zaio eta, ahal dela, izendapena jaso aurretik bera zegoen antolakuntza- eta lurraldetasun-baldintza berberetan. Atxikipen horrek, hain zuzen, kargugabetze-dataren biharamunetik aurrera izango ditu ondorioak, eta lanpostua betetzeko eskatzen diren betekizun eta baldintza guztiak bete beharko ditu.

			Laugarrena.– Ebazpenaren berri ematea interesdunari eta Donostialdeko ESIari.

			Bosgarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari. Horretarako, hilabeteko epea izango da, Ebazpena EHAAn argitaratu eta hurrengo egunetik aurrera.

			Donostia, 2022ko martxoaren 2a.

			Donostialdeko ESIko zuzendari-gerentea.

			EB (53/2019 Ebazpena, urtarrilaren 24koa).

			Langileen zuzendaria,

			ESTHER LITAGO SOLA.

